Ritratt: Facebook .td_uid_2_618c25b79a2b8_rand.td-a-rec-img{text-align:left}.td_uid_2_618c25b79a2b8_rand.td-a-rec-img img{margin:0 auto 0 0} L-eks Ministru Nazzjonalista Tonio Fenech wiegħed li qatt ma aċċetta xi impenn bħala direttur fuq kumpanija biex jibbenifika minn xi kuntratt pubbliku jew konċessjoni pubblika. Hu kien qed jirreferi għal dak li qal l-eks Prim Ministru Joseph Muscat it-Tlieta fuq il-paġna personali tiegħu fuq Facebook li m'għandux x'jaħbi rigward is-€60,000 li qala' f'konsulenza minn kumpanija Svizzera li kienet irċeviet miljuni minn Steward Healthcare. "Bl-istess kejl, ma nifhimx kif ma sarux protesti kontra nies oħra bħal Tonio Fenech, li kien responsabbli għas-servizzi finanzjarji għal snin sħaħ imbagħad kellu karigi ma' kumpaniji fil-qasam tas-servizzi finanzjarji," argumenta Muscat. Aqra aktar: Muscat ħa €60,000 f' "konsulenzi" minn kumpanija qrib il-VGH – rapport Fuq il-paġna personali tiegħu fuq Facebook, Fenech kiteb li wara li telaq mill-kariga tiegħu ta' Ministru fl-2013, hu kien ġie avviċinat biex jikkunsidra "impenn ma' kumpanija li kellha l-possibilità li tibbenefika minn kuntratt pubbliku". Fenech saħaq li rrifjuta dan l-impenn għaliex ħass li kien se jkun f'kunflitt mal-irwol tiegħu bħala Ċermen tal-Kumitat tal-Kontijiet Pubbliċi (PAC). Hu spjega li meta kien direttur ma' diversi kumpaniji, dejjem iddikjara fl-intier tagħhom lill-Parlament meta kien Membru Parlamentari "kif meħtieġ mill-Kodiċi ta' Etika inkluż ir-remunerazzjoni magħmula minn tali impenji". Fenech qal li kull remunerazzjoni li rċieva fil-kariga tiegħu minn dawn il-kumpaniji għaddew mll-iskrutinju tal-miżuri kontra l-ħasil ta' flus mill-Bank Malti li għandu kontijiet miegħu. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_618c25b79aa26_rand.td-a-rec-img{text-align:left}.td_uid_3_618c25b79aa26_rand.td-a-rec-img img{margin:0 auto 0 0}